By Tempo Timor September 17, 2020 400\nXefi suku Buleur Guido Ramos Robeiro, koalia hela ba jornalista sira iha resintu Parlamentu Nasional, kinta (17/9). Foto Tempo Timor\nRelasiona ho kazu ne’e, iha Kinta (17/09), Xefe Suku Buleur Guido Ramos Robeiro hamutuk ho xefi aldeia sira deside hasoru malu ho reprezenta povu iha Parlamentu Nasional (PN).\nHafoin sorumutu ne'e, Xefe Suku Guido informa, sira mai hasoru-malu ho deputadu sira iha PN hodi hato'o kestaun balun relasiona ho sira-nia populasaun husi aldeia 4 ne'ebé naran lakon iha MSSI.\n"Ohin ha’u ho ha’u-nia xefi aldeia na’in tolu, ami hato'o ba deputadu sira kona-ba osan covid-19 nian, ami-nia suku Buleur, aldeia 4 naran lakon total. Tanba ne'e ami hato'o ba komisun A atu hato'o ba governu par tempu badak selu ami-nia ema sira ne'e," dehan Xefi Suku ne'e iha PN, Kinta (17/9).\nNia dehan, molok hasoru-malu ho deputadu PN, nia parte hato’o ona kestaun ne’e ba autoridade munisipiu, maibé seidauk iha solusaun.\nEntretantu, prezidente Komisaun A trata asuntu justisa no konstituisaun Joaquim dos Santos promete sei hato'o kestaun ne’e ba governu hodi verifika lista hirak ne'e, nune'e bele halo pagamentu.\nXefe Suku Buleur Guido Ramos Robeiro\nPostu Administrativu Maubara\n« Inan-aman Ezije Teste Estudante Hotu ne'ebé Eskola iha CAFE Likisa Empakotamentu mak Servisu todan liu iha Distribuisaun Sesta Bázika »